CELEX: 22009D0050
Language: hu
Date: 2009-04-24 00:00:00
Title: Az EGT Vegyes Bizottság 50/2009 határozata ( 2009. április 24. ) az EGT-megállapodás XIII. mellékletének (Közlekedés) módosításáról

25.6.2009   
            
            
               HU
            
            
               Az Európai Unió Hivatalos Lapja
            
            
               L 162/31
            
         
      AZ EGT VEGYES BIZOTTSÁG 50/2009 HATÁROZATA
   
   (2009. április 24.)
   az EGT-megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2009. március 17-i 35/2009 EGT vegyes bizottsági határozat (1) módosította.
            
         
               (2)
            
            
               A polgári légiközlekedési eseményekre vonatkozó információnak az érdekelt felekkel történő, a 2003/42/EK irányelv 7. cikkének (2) bekezdése szerinti terjesztésére vonatkozó végrehajtási szabályok meghatározásáról szóló, 2007. szeptember 24-i 1330/2007/EK bizottsági rendeletet (2) bele kell foglalni a megállapodásba.
            
         
               (3)
            
            
               A liechtensteini polgári légiközlekedési események terén történő kétoldalú együttműködés miatt Liechtenstein a beérkező kéréseket Svájccal szorosan együttműködve az 1330/2007/EK rendelettel összhangban kezeli,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a 66ga. pont (1321/2007/EK bizottsági rendelet) után az alábbi ponttal egészül ki:
   
               „66gb.
            
            
               
                  32007 R 1330: a Bizottság 1330/2007/EK rendelete (2007. szeptember 24.) a polgári légiközlekedési eseményekre vonatkozó információnak az érdekelt felekkel történő, a 2003/42/EK irányelv 7. cikkének (2) bekezdése szerinti terjesztésére vonatkozó végrehajtási szabályok meghatározásáról (HL L 295., 2007.11.14., 7. o.).”
            
         2. cikk
   Az 1330/2007/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. április 25-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. április 24-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 130., 2009.5.28., 29. o.
   
      (2)  HL L 295., 2007.11.14., 7. o.
   
      (3)  Alkotmányos követelmények fennállását jelezték.